Tuisblad - Fichies | Fichardtpark Primêre Skool Bloemfontein
WELKOM BY FICHIES SE WEBTUISTE
met die volgende
FICHARDTPARK PRE-PRIMÊRE SKOOL – Die Welpie skoolkoerant is een van ons skool se spogprodukte. Tydens die jaarlikse Media24 Ons Kan skoolkoerantkompetisie behaal Die Welpie ‘n algehele vyfde plek landswyd vir laerskole.
Die skool het sy naam te danke aan die woonbuurt, Fichardtpark, waar dit ook geleë is. Die naam Fichardt is weer afkomstig van die bekende Fichardtfamilie. Die woonbuurt is gebou op die plaas, Brandkop wat aan die Fichardtfamilie behoort het. Waar die skool tans geleë is, was ‘n oop stuk veld waar wild en vee gewei het. ‘n Klompie jare gelede was Fichardtpark ‘n plaas wat ‘n ent buite Bloemfontein geleë was.
Die skool is op 18 Januarie 1977 geopen met 171 leerders van graad 1 tot graad 3. Mevrou Retha Wolvaardt was aangewys as die eerste waarnemende skoolhoof, saammet ses ander personeellede. Die skoolgebou was nog in aabou toe hulle die eerste dag geopen het.
Baie pret by Fichie Welpies vir meer inligting kliek hier
Krieket is ‘n sport waar jongmense vaardighede soos werksetiek, deursettingsvermoë, spanwerk, integriteit en nog vele meer kan leer en ontwikkel. Fichies se krieket is op ‘n hoë standard en die spelers geniet die spel vreeslik.
Voor elke Vrydag se Landloop ligabyeenkomste, wag hordes opgewonde Fichies, geklee in hul kenmerkende blou atletiekdrag, by die wegspring op die landloopbaan van die Universiteit van die Vrystaat, vir die skoot om te klap.
Tydens die ligabyeenkomste, leer hul nie net van uithou, volharding en waartoe hul liggame instaat is nie, maar kan ook een van hul belangrike Fichie-waardes, nl. Omgee, uitleef deur hul gebruikte tekkies aan minderbevoorregte atlete, te skenk.
Fichies spog met groot netbalprestasies. Vroeg in die jaar sien elke dogter uit om met netbaloefening te begin. Hulle daag in groot getalle op. Ons is trots daarop om elke jaar vier spanne, in elke ouderdomsgroep, in die A-liga in te skryf. Die netbalspeelsters is gemotiveerd om hard te oefen en hul beste te gee tydens wedstryde. Wat Fichie netbal uniek maak, is die gees wat onder die netbalspeelsters heers. Ons poog daarna om ‘n liefde vir netbal te kweek by elke kind en genot is aan die orde van die dag.
Daar is tans drie groepe, elk met hulle eie afrigters. Groep 1 is die eerste- en tweedespanne (seuns en dogters) van die skool. Leerders van graad 4 tot 7 kan hiervoor kwalifiseer. Groep 2 verteenwoordig die belowende jong spelers wat o/10 of 0/11 kan wees. Groep 3 is die beginners van die skool. Hierdie spanne ontvang elkeen tweeweekliks ‘n uurlange oefensessie.
Vir die afgelope 40 jaar word daar rugby afgerig by Fichies. Graad 1-7 speel rugby. Fichies speel in die A-liga afdeling wat die topspanne in Bloemfontein insluit. In elke ouderdomsgroepe is daar 3 spanne. Die verskillende spanne word deur onderwysers, studente en ouers (Pa’s) afgerig. Hierdie afrigters doen ook elke 2 jaar hulle Boksmartkursus. Fichies word ook elke jaar uitgenooi na verskillende toernooie oor die land. Hierdie jaar het Westville Boys High ons na hulle toernooi in Durban genooi. Elke jaar in die Maartvakansie toer die 0/11 en 0/13 spanne.
“Maak jou skuif” en speel skaak, want leerders wat daaraan deelneem toon ‘n verbetering in konsentrasievermoë en kreatiewe probleemoplossing. Skaak bevorder logiese redenering en is ‘n toets van geduld, senuwees, breinkrag en konsentrasie. Skaak is ‘n interessante spel tussen twee persone wat holistiese ontwikkeling meebring en waardes soos respek en eerlikheid bevorder.
Hokkie is reeds baie jare gelede by Fichardtpark Primêre Skool gevestig . Ligawedstryde vind in die derde kwartaal plaas. Daar is ongeveer 430 leerders wat aan hokkie deelneem. Daar vind ook hokkie toernooie plaas wat ons spelers baie geniet. Hokkie Somerskool vind ook gewoonlik in die eerste en vierde kwartale plaas om spelers se vaardighede te verbeter. As gevolg van die slegte toestand van die velde, het dit ongelukkig nie verlede jaar plaasgevind nie. As die velde genoegsaam herstel het sal dit weer aangebied word.
Die Welpie skoolkoerant is een van ons skool se spogprodukte. Tydens die jaarlikse Media24 Ons Kan skoolkoerantkompetisie behaal Die Welpie ‘n algehele vyfde plek landswyd vir laerskole. Die koerant bevat nuus van die hele skoolgemeenskap, van die Welpies, die skool se eie kleuterskool, tot by die graad 7 leerders. Oud-leerders wat goed presteer pryk ook gereeld in die koerant.
INSTRUMENTE EN DOSENTE
Hoof Musieksentrum en vir alle navrae:
Kobie Colditz 051 522 1572 082 345 0985
By Fichies het ons ‘n gedugte span ywerige redenaars. Die bekkige leerders word blootgestel aan redenaars op skool, sowel as provinsiale- en nasionale vlak wanneer hulle kwalifiseer. Leerders vanaf graad 2 tot 7 neem deel.
Ons poog hierdeur om leerders die vrymoedigheid te gee om hulle verbale vermoë so aan te wend en hulle standpunte te lug. Hulle raak vertroud met die optrede voor ‘n gehoor, notahantering en leer om op hulle voete te dink.
Ons neem aan verskeie kompetisies deel soos: Jim Fouché Primêre Skool Gr 3 redenaars. Radikale Redenaars, ATKV redenaars en ook Willem Postma Primêre Skool Interskole Redenaars vir graad 7’s.
Fichies het drie ritmegroepe wat die stad aan die brand dans. Ritme, musiek, talente en entoesiasme word hier uitgeleef. Ons het drie verskillende oudersdomsgroepe: Die Fichie Voetjies (graad 1 tot 3 dogters) en die Fichie Vlinders (graad 4 en 5 dogters) vorm deel van 2 verskillende Pom-pom groepe. Ons Senior Ritmegroep (Graad 6 en 7 seuns en dogters) is ‘n unieke groep wat met verkeie danse, musiek en “props” die gehoor op die punte van hulle stoele laat sit.
Om te leef in die lig van God se genade is ṅ groot voorreg. Jesus se liefde het vele harte al in Fichardtpark Primêre Skool aangeraak. Dit is net deur god se genade dat fichies so bevoorreg is om jesus vrylik te kan dien. “glow” is die goed gevestigde VCSV-tak van Fichardtpark Primêre Skool vir graad 4 tot 7 leerders. “glow” byeenkomste is dinsdaemiddae vanaf 14:00 tot 15:00. Tydens die byeenkoms word Jesus geloof en geprys deur middel van sang, interaksie, praktiese voorbeelde en baie lag. God se woord word op ṅ kreatiewe manier aan leerders uitgelê en daar word gesels oor wie God is.
Die Voortrekkers is gevestig op Christelike waardes en skep geleenthede om Christelike waardes toe te pas. Ons Afrikaanse taal en kultuur word op modern maniere bevestig en verleen ruimte vir verdure groei en ontwikkeling van ons herkoms. Vaardighede vanuit ‘n wye spektrum word aangeleer en ontwikkel by Die Voortrekkers. Die Voortrekkers is betrokke in plaaslike gemeenskappe en bied ondersteuning deur verskeie projekte aan Suid-Afrikaners.